text: Note.
  Teksten er af , 1837 og 1853 
  Melodien er af Johann Rudolph Ahle, 1664&lt;br&gt;&lt;br&gt;
  Følgende salmer bruger samme melodi: 
  Udgave fra 1853.
  Søndag er vor Herres dag,&lt;br&gt;
  ikke dog, som dårer mene,&lt;br&gt;
  som om salighedens sag&lt;br&gt;
  var den ugedags alene,&lt;br&gt;
  men Guds-lyset og Guds-livet&lt;br&gt;
  Herren os på den har givet.&lt;br&gt;
  &lt;br&gt;
  På en søndag Himlens Gud&lt;br&gt;
  verdens-skabelsen begyndte,&lt;br&gt;
  bød og sagde: Lys! spring ud!&lt;br&gt;
  Som et lyn det frem sig skyndte,&lt;br&gt;
  så der blev, selv midt i ørke,&lt;br&gt;
  skel imellem lys og mørke.&lt;br&gt;
  &lt;br&gt;
  På en søndag englehånd&lt;br&gt;
  vælted bort den sten i haven,&lt;br&gt;
  hvor, i døds og mørkes bånd,&lt;br&gt;
  lys og liv var lagt i graven,&lt;br&gt;
  men stod herlig op af døde&lt;br&gt;
  i en søndags morgenrøde.&lt;br&gt;
  &lt;br&gt;
  På en søndag Gud sin Ånd&lt;br&gt;
  sendte med de lue-tunger,&lt;br&gt;
  som, trods alle tungebånd,&lt;br&gt;
  lydt udråber, favrt udsjunger&lt;br&gt;
  nåden, som al nød opvejer,&lt;br&gt;
  lysets kamp og livets sejer.&lt;br&gt;
  &lt;br&gt;
  Vær velkommen, Herrens dag,&lt;br&gt;
  med de store fortids-minder!&lt;br&gt;
  I dig finder velbehag&lt;br&gt;
  alle kristne mænd og kvinder,&lt;br&gt;
  og Guds Ånd tar helst til orde&lt;br&gt;
  på den dag, som Herren gjorde.&lt;br&gt;